Windows 10 foydalanuvchilari tizim yangilanishidan so‘ng muammolarga duch kelayotganidan shikoyat qildi. Bu haqda Windows Latest portali xabar bermoqda. Foto: Fotolia / DragonImages Qayd etilishicha, KB4532695 raqamli yangilanishdan so‘ng kompyuterlarda "ko‘k ajal ekrani" paydo bo‘lgan. Boshqa foydalanuvchilar esa qurilmada ovoz chiqmay qolgani hamda internet tezligi jiddiy pasayib ketganidan shikoyat qilgan. Portalning yozishicha, muammoni kompyuterni o‘chirib yoqish yoki tizimni qaytadan o‘rnatish orqali hal qilish mumkin.